ราคาทองคำจะไปได้ไกลแค่ไหน? - FINNOMENA
ช่วงที่ผ่านมาไม่นานนี้ราคาทองคำได้ทะลุระดับ 2,000 ดอลลาร์/ออนซ์เป็นที่เรียบร้อย ผู้คนมากมายหลายสำนักได้ปรับเป้าราคาทองคำในอีก 12 เดือนข้างหน้าไปที่ระดับ 2,100-3,000 ดอลลาร์ สรุปแล้ว… ราคาทองคำไปต่อได้อีกแค่ไหน?
30 ต.ค. 2563

ช่วงที่ผ่านมาไม่นานนี้ราคาทองคำได้ทะลุระดับ 2,000 ดอลลาร์/ออนซ์เป็นที่เรียบร้อย ผู้คนมากมายหลายสำนักได้ปรับเป้าราคาทองคำในอีก 12 เดือนข้างหน้าไปที่ระดับ 2,100-3,000 ดอลลาร์
ยิ่งไปกว่านั้นเหล่านักเศรษฐศาสตร์และนักการเงินผู้คลั่งไคล้ในทองคำเริ่มถกเถียงกันในเรื่องราคาทองคำที่อาจพุ่งสูงไปได้มากกว่านั้นและอาจไปถึง 5,000-25,000 ดอลลาร์/ออนซ์เลยทีเดียว โดยมีเหตุผลสนับสนุนอย่างการล่มสลายของระบบการเงินแบบเดิม ๆ และการย้อนกลับไปใช้ระบบเงินตราที่ใช้สินทรัพย์อย่างทองคำเป็นตัวค้ำมูลค่าของเงิน
และหากเราใช้วิกฤติการเงินปี 2008 ที่มีการทำมาตรการ QE เช่นเดียวกันกับตอนนี้ ก็จะเห็นได้ว่าในช่วงนั้นราคาทองคำได้ปรับตัวขึ้น
ในกรอบเวลารายเดือน ดัชนี S&P ทำจุดสูงสุดในเดือนตุลาคม ปี 2007 โดยราคาทองคำในตอนนั้นอยู่ที่ระดับ 797 ดอลลาร์/ออนซ์
ราคาทองคำทำจุดสูงสุดในเดือนสิงหาคมปี 2011 ที่ระดับ 1,826 ดอลลาร์/ออนซ์ (ปรับตัวขึ้น 129%!)
และถ้าหากการปรับตัวแบบ 129% จะเกิดขึ้นอีกครั้ง ราคาทองคำในยุคนี้อาจทะลุระดับ 4,400 ดอลลาร์/ออนซ์
หรือราคาทองคำกำลังชดเชยปริมาณเงินในระบบแบบ M2
ราคาทองคำทำจุดสูงสุดในเดือนสิงหาคมปี 2011 ที่ระดับ 1,826 ดอลลาร์/ออนซ์
นับตั้งแต่นั้นมา ปริมาณเงินแบบ M2 ในหุ้นสหรัฐฯ เพิ่มขึ้นถึง 94%
และหากเราตั้งสมมติฐานว่าปริมาณเงินแบบ M2 จะเพิ่มขึ้น 94% จากจุดสูงสุดเมื่อเดือนสิงหาคมปี 2011 ทองคำอาจมุ่งหน้าไปยังจุดหมายถัดไปที่ 3,500 ออนซ์/ดอลลาร์
สรุปแล้ว… ราคาทองคำไปต่อได้อีกแค่ไหน?
เอาจริง ๆ แล้วดูเหมือนว่าราคาทองคำจะสามารถข้ามผ่านระดับ 3,000 ดอลลาร์/ออนซ์ไปได้
โดยการทำจุดสูงสุดใหม่ในรอบที่แล้วเกิดจากการที่เหล่านักลงทุนสูญเสียความเชื่อมั่นในระบบการเงิน
ดังนั้นการที่ทองคำจะไปต่ออีก 50% อาจต้องการปัจจัยหนุนอย่างการที่เหล่านักลงทุนเริ่มมีความเชื่อว่าระบบการเงินในยุคปัจจุบันนี้ได้มาถึงจุดสิ้นสุดเป็นที่เรียบร้อยหรือการที่อัตราเงินเฟ้อพุ่งสูงขึ้น
ขอย้ำว่า นี่ไม่ใช่การระบุเป้าหมายหรือให้คำแนะนำ แต่เป็นเพียงการแสดงภาพให้เห็นเท่านั้นครับ
Andrew Stotz
แปลและเรียบเรียงจาก: https://becomeabetterinvestor.net/how-high-can-the-gold-price-go/
**All Weather Strategy พอร์ตกองทุนรวมจัดโดย Andrew Stotz ซึ่งจะช่วยให้เราได้ผลตอบแทนจากหุ้นในระยะยาว ในขณะที่ลดความรุนแรงของการขาดทุนในช่วงภาวะตลาดขาลง หากสนใจสร้างแผนการลงทุน สามารถคลิกที่นี่ https://www.finnomena.com/guruport-andrew-all-weather-create/ หรือแบนเนอร์ข้างล่างได้เลยครับ
แท็ก:
Advance
Article
GURUPORT
Product Recommend
Short Content
ทองคำ
ราคาทอง
แชร์บทความ:
ผู้เขียน
Andrew Stotz
นักวิเคราะห์และนักวิจัยที่มีประสบการณ์ในวงการการเงินการลงทุนกว่า 20 ปี ปัจจุบันเป็นผู้ก่อตั้ง A. Stotz Investment Research (ASIR)